open-index/open-wikipedia-markdown huggingface dataset:
Τζον Ντέιβιντ Ουάσινγκτον

Ο **Τζον Ντέιβιντ Ουάσινγκτον** (*John David Washington*, 28 Ιουλίου 1984) είναι Αμερικανός ηθοποιός και πρώην επαγγελματίας αθλητής του αμερικανικού ποδοσφαίρου.

Είναι γιος του ηθοποιού Ντένζελ Ουάσινγκτον. Ξεκίνησε την καριέρα του σε κολλεγιακό επίπεδο στο Κολλέγιο Morehouse και υπέγραψε το 2006 με τους St. Louis Rams ως ελεύθερος παίκτης. Σε επαγγελματικό επίπεδο, αγωνίστηκε τέσσερα χρόνια στους Sacramento Mountain Lions της United Football League.

Στη συνέχεια, στράφηκε στην υποκριτική, το επάγγελμα των γονιών του. Ήταν μέλος του βασικού καστ της κωμικής σειράς του HBO, *Ballers* (2015–2019). Ο ρόλος που τον έκανε γνωστό ήταν αυτός του Ρον Στόλγουορθ στο αστυνομικό δράμα του Σπάικ Λι, *[[Η παρείσφρηση]]* (2018), για το οποίο έλαβε υποψηφιότητες για Χρυσή Σφαίρα και Βραβείο Σωματείου Ηθοποιών. Έκτοτε, είχε πρωταγωνιστικούς ρόλους σε ταινίες όπως το ''Tenet'' (2020), το *Malcolm & Marie* (2021), το ''Μπέκετ'' (2021) και το *[[Ο Δημιουργός (ταινία)|Ο δημιουργός]]* (2023). Έκανε το ντεμπούτο του το 2022 στο Μπρόντγουεϊ σε μια αναβίωση του έργου του Όγκαστ Γουίλσον, *Μάθημα πιάνου*, και το 2024 επανέλαβε τον ρόλο του στην κινηματογραφική μεταφορά του έργου.

## Παραπομπές


Κατηγορία:Ποδοσφαιριστές αμερικανικού ποδοσφαίρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατηγορία:Αφροαμερικανοί
Καλυδονία Χανίων

Η **Καλυδονία** ή **Καλυδώνια** ή **Καλυδωνία** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Η Καλυδονία βρίσκεται στο βόρειο τμήμα του νησιού, στην αρχή της Χερσονήσου Ροδωπού (Σπάθα), σε υψόμετρο 120 μέτρα. Απέχει περίπου 13 χιλιόμετρα δυτικά από το Γεράνι (έδρα του δήμου) και 30 χιλιόμετρα δυτικά  από τα Χανιά ενώ στη βορειοδυτική άκρη του περνάει ο Β.Ο.Α.Κ. Αξιοθέατο είναι, στην κεντρική πλατεία του χωριού, το Μνημείο της Ειρήνης όπου γίνεται στις αρχές Οκτωβρίου ο τερματισμός του «Δρόμου της Ειρήνης» (μικρός Μαραθώνιους μήκους 10 χιλιομέτρων) ενώ στα μέσα Ιουλίου ο Πολιτιστικός Σύλλογος διοργανώνει τη *Γιορτή του Παξιμαδιού.*  

Αναφέρεται επίσημα, ως ξεχωριστός οικισμός για πρώτη φορά το 1940 γραμμένος *Καλυδώνια* να προσαρτάται στην τότε κοινότητα Καμάρας-Κουμουλίου μέχρι το 1991 οπότε μετονομάστηκε σε Καλυδονία. Το 1955 είχε οριστεί έδρα της ομώνυμης νεοϊδρυθείσας κοινότητας. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με το Κουμούλι, το Βένι, την Καμάρα και το Μελισσουργείο αποτελούν την κοινότητα Καλυδονίας, που ανήκει στη Δημοτική Ενότητα Κολυμβαρίου του Δήμου Πλατανιά και σύμφωνα με την απογραφή 2021 απογράφησαν 98 κάτοικοι ενώ με αυτήν του 2011 ήταν 106. 

## Παραπομπές


Καλυδονία
Καλυδονία
Καμάρα Καλυδονίας Χανίων

Η **Καμάρα** Καλυδονίας ή Κουμούλι είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Η Καμάρα βρίσκεται στο βόρειο τμήμα του νησιού, νότια και δίπλα στην Χερσόνησο Ροδωπού (ή Σπάθα), σε υψόμετρο 155 μέτρα. Το χωριό απέχει περίπου 15 χιλιόμετρα δυτικά από το Γεράνι (έδρα του δήμου) και 31 χιλιόμετρα δυτικά  από τα Χανιά ενώ στη νοτιοανατολική άκρη του περνάει ο Β.Ο.Α.Κ.  

Αναφέρεται επίσημα, το 1925 γραμμένος *Καμάρα Κουμούλι* να προσαρτάται στην τότε κοινότητα Ροδοπού και ορίζεται έδρα της ομώνυμης νεοϊδρυθείσας κοινότητας. Το 1957 μετονομάστηκε σε Καληδονία και το 1958 σε Καμάρα. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με το Κουμούλι, το Βένι, την Καλυδονία και το Μελισσουργείο αποτελούν την κοινότητα Καλυδονίας, που ανήκει στη Δημοτική Ενότητα Κολυμβαρίου του Δήμου Πλατανιά και σύμφωνα με την απογραφή 2021 απογράφησαν 77 κάτοικοι ενώ με αυτήν του 2011 ήταν 99. 

## Εξωτερικοί σύνδεσμοι

* Καμάρα Καλυδωνιάς στον ιστότοπο ellinismos.gr.
* Καμάρα Κουμούλη : Δήμος Πλατανιά στο youtube.com.

## Σημείωση
Στον ίδιο δήμο και δημοτική ενότητα αλλά στην κοινότητα Δελιανών είναι ο συνώνυμος οικισμός Καμάρα.

## Παραπομπές


Καμάρα Καλυδονίας
Καμάρα Καλυδονίας
Καμάρα Δελιανών Χανίων

Η **Καμάρα** Δελιανών είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Η Καμάρα βρίσκεται προς το βόρειο τμήμα του νησιού, σε υψόμετρο 253 μέτρα. Απέχει περίπου 23 χιλιόμετρα ΝΔ. από το Γεράνι (έδρα του δήμου) και 38 χιλιόμετρα Δ.-ΝΔ. από τα Χανιά.

Αναφέρεται επίσημα, το 1925 να προσαρτάται στην τότε κοινότητα Πανεθύμου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τα Δελιανά, την Γρα Κερά, το Καλάμι και τον Πύργο αποτελούν την κοινότητα Δελιανών, που ανήκει στη Δημοτική Ενότητα Κολυμβαρίου του Δήμου Πλατανιά και σύμφωνα με την απογραφή 2021 απογράφησαν 20 κάτοικοι ενώ με αυτήν του 2011 ήταν 22. 

## Σημείωση
Στον ίδιο δήμο και δημοτική ενότητα αλλά στην κοινότητα Καλυδονίας είναι ο συνώνυμος οικισμός Καμάρα.

## Παραπομπές


Καμάρα Δελιανών
Καμάρα Δελιανών
Πρώτη Κυρία της Κύπρου

Η **Πρώτη Κυρία της Κύπρου** αναφέρεται στη σύζυγο του Προέδρου της Κυπριακής Δημοκρατίας.

## Κατάλογος

## Εν ζωή πρώτες κυρίες
Μέχρι τις , υπάρχουν τέσσερις εν ζωή πρώην πρώτες κυρίες, όπως αναφέρονται παρακάτω.

File:Androulla Vassillou (6257836599).jpg|Ανδρούλλα Βασιλείουθητεία 1988-1993γενν. 1943 (ηλικία )σύζυγος του Γιώργου Βασιλείου
File:Fotini Papadopoulos.jpg|Φωτεινή-Λωράνς Λεβέντηθητεία 2003-2008γενν. 1950 (ηλικία )σύζυγος του Τάσσου Παπαδόπουλος
File:Elsie Chiratou.jpg|Έλση Χηράτουθητεία 2008-2013γενν. 1952 (ηλικία )σύζυγος του Δημήτρη Χριστόφια
Blank.png|Άντρη Μουστακούδη	θητεία 2013-2023γενν. 1962 (ηλικία )σύζυγος του Νίκου Αναστασιάδη


## Παραπομπές
Μητροπολίτης Ισπανίας και Πορτογαλίας Βησσαρίων

O **Μητροπολίτης Βησσαρίων** (κατά κόσμον *Σπυρίδων Γ. Κομζιάς*, Αθήνα, 7 Ιουλίου 1975) είναι Έλληνας θεολόγος και ιεράρχης του Οικουμενικού Πατριαρχείου, που διατελεί Μητροπολίτης Ισπανίας και Πορτογαλίας από το 2021.

## Βιογραφικά στοιχεία
Ο κατά κόσμον Σπυρίδων Κομζιάς γεννήθηκε στην Αθήνα, στις 7 Ιουλίου 1975, ενώ κατάγεται από τον οικισμό Ροδαυγή Αρτας. Πέρα της μητρικής του, μιλάει αγγλικά, γαλλικά, ρωσικά και ισπανικά.

Φοίτησε στη Ριζάρειο Εκκλησιαστική Σχολή Αθηνών και ακολούθως σπούδασε θεολογία στην Θεολογική Σχολή του Αριστοτελείου Πανεπιστημίου Θεσσαλονίκης και τη Θεολογική Ακαδημία της Αγίας Πετρούπολης. 

Εκάρη μοναχός και χειροτονήθηκε διάκονος από τον Μητροπολίτη Καστορίας Σεραφείμ το 1999 και ακολούθως διακόνησε στην Πατριαρχική Αυλή του Οικουμενικού Πατριαρχείου, ως Πατριαρχικός Διάκονος. Στις 5 Ιουλίου 2009, χειροτονήθηκε πρεσβύτερος από τον Οικουμενικό Πατριάρχη Βαρθολομαίο και διορίστηκε εφημέριος της Ρωσόφωνης Ενορίας στην Αττάλεια της Ιεράς Μητροπόλεως Πισιδίας. Ακολούθως, συνέχισε να υπηρετεί στο Οικουμενικό Πατριαρχείο, ως Μέγας Ιεροκήρυκας, ως Αρχειοφύλακας και ως Μέγας Αρχιμανδρίτης.

Στις 14 Ιανουαρίου 2021, εξελέγη από την Αγία και Ιερά Σύνοδο του Οικουμενικού Πατριαρχείο Μητροπολίτης Ισπανίας και Πορτογαλίας.. Στις 25 Ιανουαρίου χειροτονήθηκε στον επισκοπικό βαθμό στον Πατριαρχικό Ιερό Ναό Αγίου Γεωργίου στο Φανάρι, από τον Πατριάρχη Βαρθολομαίο. Ενθρονίστηκε στις 27 Μαρτίου, στον Καθεδρικό Ναό των Αγίων Ανδρέου και Δημητρίου Μαδρίτης, από τον εκπρόσωπο του Πατριάρχη Βαρθολομαίου, Μητροπολίτη Ελβετίας Μάξιμο.

## Παραπομπές

## Εξωτερικοί σύνδεσμοι
* Ιστοσελίδα Ιεράς Μητροπόλεως Ισπανίας και Πορτογαλίας/

Βησσαρίων
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Κουρτεράνζ

Το **Κουρτεράνζ** (, ) είναι γαλλική κοινότητα στο νομό της Ωμπ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωμπ
Βάλντενμπουργκ (αποσαφήνιση)

Το γερμανικής προελεύσεως όνομα **Βάλντενμπουργκ** (), που σημαίνει «κάστρο/πόλη των δασών», «δασόκαστρο», μπορεί να αναφέρεται σε κάποιο από τα παρακάτω:

## Ως τοπωνύμιο
* Βάλντενμπουργκ (Βάδη-Βυρτεμβέργη), κεφαλοχώρι της Γερμανίας
* Βάλντενμπουργκ (Ελβετία), χωριό της Ελβετίας
* Βάλντενμπουργκ (Σαξονία), κωμόπολη της Γερμανίας
* Βάλντενμπουργκ, η γερμανική ονομασία της πόλεως Βάουμπζιχ της Πολωνίας
* Βάλντενμπουργκ, η γερμανική ονομασία του δήμου Μπέλα ποντ Πράντεντεμ της Τσεχίας

## Ως επώνυμο
* Λούις Βάλντενμπουργκ (1837-1881), Γερμανός ιατρός και εφευρέτης ιατρικών εργαλείων
Ανρί Βαλουά

Ο **Ανρί Βαλουά** (, 10 Σεπτεμβρίου 1603 – 7 Μαΐου 1676), γνωστός στους κύκλους των κλασσικιστών και ως **Ερρίκος Βαλέσιος** (λατ. *Henricus Valesius*) ήταν Γάλλος κλασικός φιλόλογος, λόγιος και ιστορικός της αρχαίας και εκκλησιαστικής ιστορίας, που γεννήθηκε και πέθανε στο Παρίσι. Ο Ανρί είχε έναν μικρότερο αδελφό, τον Αντριάν (*Adrien Valois*, 1607-1692), ο οποίος συνέγραψε τη βιογραφία του Ανρί (πρώτη έκδοση το 1677). Η βιογραφία αυτή αποτελεί τη βάση για όλες τις βιογραφήσεις του Ανρί Βαλουά.

Είχε απώτερη νορμανδική καταγωγή και μαθήτευσε σε ιδρύματα των Ιησουιτών, πρώτα στο Βερντέν και μετά στο Κολέγιο του Κλερμόν (το σημερινό Λύκειο Μεγάλου Λουδοβίκου στο Παρίσι), όπου έμαθε ρητορική με καθηγητή τον Πετάβιο. Κατόπιν σπούδασε Νομική στο Μπουρζ (1622-1624) και επιστρέφοντας στο Παρίσι, προκειμένου να ευχαριστήσει τον πατέρα του, εξάσκησε τη δικηγορία, παρά την κλίση του, επί μία επταετία. Στη συνέχεια βυθίστηκε στις κλασικές μελέτες, τις οποίες δεν είχε ποτέ εγκαταλείψει εντελώς, αποκτώντας τελικώς πανευρωπαϊκή φήμη.

Η συνέλευση του κλήρου της Γαλλίας του ανέθεσε να δημοσιεύσει σε κριτικές εκδόσεις τα έργα των αρχαίων Ελλήνων συγγραφέων που αναφέρονται στην ιστορία της Χριστιανικής Εκκλησίας. Αργότερα ο Ζαν-Αντουάν ντε Μεμ (*Jean-Antoine de Mesmes*), ο Καρδινάλιος Μαζαρέν (το 1654) και ο ίδιος ο βασιλιάς Λουδοβίκος ΙΔ΄ της Γαλλίας του χορήγησαν μηνιαίες ισόβιες συντάξεις. Ο Μαζαρέν επιπλέον φρόντισε ώστε ο Βαλουά να λάβει τον τίτλο του «ιστοριογράφου του Βασιλέως». Από τότε ο Βαλουά είχε άνεση χρόνου και την «πολυτέλεια» να έχει τη βοήθεια ενός γραμματέα-γραφέα, καθώς η όρασή του δεν ήταν ποτέ καλή και από το 1637 (δηλαδή από 34 ετών) ήταν τυφλός από το δεξί μάτι. Το 1664, όταν πλέον ήταν σχεδόν ολοκληρωτικά τυφλός, πήρε ως σύζυγό του τη νεαρή Μαργκερίτ Σενώ (*Marguerite Chesneau*) και μαζί απέκτησαν 4 γιους και τρεις θυγατέρες.

## Παραπομπές


## Πηγές
* Νίκος Πηγαδάς: το λήμμα «Βαλουά Ερρίκος ντε-» στη *Νέα Ελληνική Εγκυκλοπαίδεια* «Χάρη Πάτση», τόμος 7, σσ. 717-718

Κατηγορία:Γάλλοι φιλόλογοι
Κατηγορία:Γάλλοι ιστορικοί
Κατηγορία:Γάλλοι ιστορικοί του 17ου αιώνα
Τάκης Βαλσαμάκης-Δανάλης

Ο **Τάκης Βαλσαμάκης-Δανάλης** (γενν. 1903) ήταν Έλληνας οικονομολόγος και λογιστής. Γεννήθηκε στον Αστακό Αιτωλοακαρνανίας, αλλά καταγόταν από την Κεφαλονιά.

Σπούδασε οικονομικές και εμπορικές επιστήμες στη Βιέννη. Σε νεαρή ηλικία συνέγραψε την *Αλγεβρική λογιστική*, έργο το οποίο εξέδωσε και στη γερμανική γλώσσα, συντείνοντας στην καθιέρωση της αλγεβρικής θεωρίας της λογιστικής. Στη συνέχεια επενόησε το λεγόμενο «σύστημα αποτελεσμάτων», για το οποίο έλαβε δίπλωμα ευρεσιτεχνίας. Κατόπιν δημοσίευσε πολλές μελέτες και συγγράμματα, τα κυριότερα από τα οποία είναι τα εξής:

* *Καταγωγή και εξέλιξις της Λογιστικής*
* *Ιστορία της Λογιστικής*
* *Γενική Λογιστική*
* *Το οικονομικόν αποτέλεσμα των εμπορευσίμων αξιών*
* *Η σύγχρονος Λογιστική*
* *Οικονομική και εμπορική εγκυκλοπαίδεια*

Πολλά ήταν επίσης τα άρθρα του που δημοσιεύθηκαν σε οικονομικά περιοδικά.

Το 1954 επενοήσε τη νέα θεωρία των «λογαριασμών τάξεως», την οποία δημοσίευσε σε βιβλίο. Συνέταξε εξάλλου τη «λογιστική των εταιρειών περιορισμένης ευθύνης», στη βάση της οποίας οργανώθηκαν πολλές εταιρικές επιχειρήσεις της μορφής αυτής, η οποία είχε τότε (1955) καθιερωθεί για πρώτη φορά στην Ελλαδα.

Ο Τάκης Βαλσαμάκης-Δανάλης δίδαξε τη λογιστική σε πολλές σχολές, στην Ελλάδα και το εξωτερικό, ακολουθώντας δικό του σύστημα διδασκαλίας, που συνίσταται στην άμεση εφαρμογή της θεωρίας στα λογιστικά κατάστιχα. Αργότερα ίδρυσε και δική του σχολή. Οργάνωσε αρκετούς μεγάλους οικονομικούς οργανισμούς, μεταξύ των οποίων και το ΙΚΑ (διετέλεσε και διευθυντής των οικονομικών υπηρεσιών του ΙΚΑ Αθηνών).

Εκτός των οικονομικών, ο Βαλσαμάκης-Δανάλης ασχολήθηκε και με τη γλωσσική μεθοδολογία, διδάσκοντας τη γερμανική γλώσσα και συγγράφοντας μεθοδολογικά εγχειρίδια για τη γραμματική της. Ασχολήθηκε επίσης διαχρονικά με τη ζωγραφική: με το καλλιτεχνικό ψευδώνυμο **Τάκης Βαλσάμ** εξέθεσε στην Ελλάδα και άλλες χώρες πίνακες ζωγραφικής δικής του τεχνοτροπίας. 

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 720

Βαλσαμακης-Δαναλης, Τακης
Γιοχάνες Βάλτερ

Ο **Γιοχάνες Βάλτερ** (, 20 Ιουλίου 1860 – 4 Μαΐου 1937) ήταν Γερμανός γεωλόγος, που ανεκάλυψε σημαντικές αρχές της στρωματογραφίας, μεταξύ των οποίων τον «νόμο» που φέρει το όνομά του (*Walther's Law*).

Ο Βάλτερ γεννήθηκε στην κωμόπολη Νόυστατ αν ντερ Ορλα της Θουριγγίας και σπούδασε βοτανική, ζωολογία και φιλοσοφία στο Πανεπιστήμιο της Ιένας. Το 1882 ολοκλήρωσε με επιτυχία τις εκεί σπουδές του παίρνοντας διδακτορικό. Στη συνέχεια σπούδασε γεωλογία και παλαιοντολογία στο Πανεπιστήμιο της Λειψίας και αργότερα στο Μόναχο.

Τα δύο επόμενα έτη εργάσθηκε στον Ζωολογικό Σταθμό Άντον Ντορν στη Νάπολη ως διδάσκων, ενώ διεξήγαγε επίσης εκτεταμένες ιζηματολογικές και βιολογικές έρευνες. Το 1885 επέστρεψε στην Ιένα, όπου υπέβαλε τη διατριβή του επί υφηγεσία το 1886 με θέμα τα κρινοειδή. Διορίσθηκε καθηγητής στο Πανεπιστήμιο της Ιένας το 1890.

## Παραπομπές


## Πηγές
* Το λήμμα «Βάλτερ Ιωάννης» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 724

Κατηγορία:Γερμανοί γεωλόγοι
NGC 1398

Ο **[[Νέος Γενικός Κατάλογος|NGC]] 1398** είναι απομονωμένος ραβδωτός σπειροειδής γαλαξίας με διπλή δακτυλιοειδή δομή. Απέχει περίπου 65 εκατομμύρια έτη φωτός από τη Γη και βρίσκεται στον αστερισμό Κάμινο. Έχει διάμετρο 292.000 ετών φωτός περίπου και είναι λαμπρότερος από τον Γαλαξία μας. Επίσης εκτιμάται πως έχει περισσότερους από εκατό δισεκατομμύρια αστέρες. Η ανακάλυψή του αποδίδεται στον
Φρίντριχ Βίνεκε (Friedrich Winnecke) που τον παρατήρησε στις 17 Δεκεμβρίου 1868 όμως στην πραγματικότητα πρώτος τον παρατήρησε ο Βίλχελμ Τέμπελ (Wilhelm Tempel) στις 9 Οκτωβρίου 1861. Παρόλα αυτά ο τελευταίος δεν δημοσίευσε την ανακάλυψή του παρά μόνον το 1882.

## Υπερκαινοφανείς
Έχουν παρατηρηθεί δύο υπερκαινοφανείς στον NGC 1398:
* Ο **SN 1996N**, τύπου&nbsp;Ib/c, στις 12 Μαρτίου 1996.
* Ο **SN 2025zi**, τύπου&nbsp;Iax, την 21η Ιανουαρίου 2025.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Κάμινος (αστερισμός)
1398
-04-09-040
13434
NGC 1085

Ο **[[Νέος Γενικός Κατάλογος|NGC]] 1085** είναι μεγάλος σπειροειδής γαλαξίας στον αστερισμό Κήτος. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια βάσει του νόμου του Χαμπλ απέχει  εκατομμύρια έτη φωτός. Άλλες μελέτες που δεν στηρίζονται στη μετατόπιση προς το ερυθρό δίνουν εγγύτερες εκτιμήσεις, της τάξεως των  εκατομμυρίων ετών φωτός. Τον ανακάλυψε ο αστρονόμος Χάινριχ ντ' Αρέ (Heinrich Louis d'Arrest‎‎) στις 26 Σεπτεμβρίου 1865.

## Ομάδα γαλαξιών
Ο NGC 1085 ανήκει στην ομάδα γαλαξιών NGC 1016 η οποία αποτελείται από δέκα γαλαξίες, συμπεριλαμβανομένων των NGC 1004, NGC 1016, IC 232, IC 241, IC 1843, UGC 2018, UGC 2019, UGC 2024 και UGC 2051.

## Υπερκαινοφανείς
Έχουν παρατηρηθεί δύο υπερκαινοφανείς τύπου ΙΙ στον NGC 1085:
* Ο **SN 2003hk** στις 20 Αυγούστου 2003.
* Ο **SN 2025ymh** στις 24 Σεπτεμβρίου 2025.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Κήτος (αστερισμός)
1085
+00-08-010
10498
02241
Το πνεύμα του κακού (ταινία, 1982)

***Το πνεύμα του κακού*** (πρωτότυπος αγγλικός τίτλος: *Poltergeist*)  είναι αμερικανική ταινία τρόμου υπερφυσικού του 1982 σε σκηνοθεσία Τόμπι Χούπερ και το σενάριο έγραψαν οι Στίβεν Σπίλμπεργκ, Μάικλ Γκρέις και Μαρκ Βίκτορ, βασισμένο σε μια ιστορία του Σπίλμπεργκ, και η παραγωγή έγινε από τους Σπίλμπεργκ και Φρανκ Μάρσαλ. Πρωταγωνιστούν οι Τζόμπεθ Γουίλιαμς, Κρεγκ Τ. Νέλσον και Μπέατρις Στρέιτ, και η παραγωγή έγινε από τους Σπίλμπεργκ και τους Φρανκ Μάρσαλ. Η ταινία επικεντρώνεται σε μια προαστιατική οικογένεια, το σπίτι της οποίας εισβάλλει από κακόβουλα φαντάσματα που απαγάγουν την μικρότερη κόρη τους.

Καθώς ο Σπίλμπεργκ δεν μπορούσε βάσει συμβολαίου να σκηνοθετήσει άλλη ταινία όσο γύριζε το *[[Ε.Τ. ο Εξωγήινος]]*, ο Χούπερ επιλέχθηκε με βάση τη δουλειά του στις ταινίες *[[Ο σχιζοφρενής δολοφόνος με το πριόνι]]* και *Το τούνελ του τρόμου*. Η προέλευση της ταινίας μπορεί να εντοπιστεί στην ταινία *Night Skies*, την οποία ο Σπίλμπεργκ συνέλαβε ως συνέχεια τρόμου της ταινίας του 1977, το *[[Στενές επαφές τρίτου τύπου]]*. Ο Χούπερ ενδιαφερόταν λιγότερο για τα στοιχεία επιστημονικής φαντασίας και πρότεινε να συνεργαστούν σε μια ιστορία φαντασμάτων. Οι λογαριασμοί διαφέρουν ως προς το επίπεδο εμπλοκής του Σπίλμπεργκ, αλλά είναι σαφές ότι βρισκόταν συχνά στα γυρίσματα κατά τη διάρκεια των γυρισμάτων και ασκούσε σημαντικό δημιουργικό έλεγχο. Για αυτόν τον λόγο, κάποιοι έχουν πει ότι ο Σπίλμπεργκ θα πρέπει να θεωρείται συν-σκηνοθέτης ή ακόμα και κύριος σκηνοθέτης της ταινίας, αν και τόσο ο Σπίλμπεργκ όσο και ο Χούπερ το έχουν αμφισβητήσει αυτό.

Κυκλοφόρησε από την Metro-Goldwyn-Mayer μέσω της MGM/UA Entertainment Co. στις 4 Ιουνίου 1982, η ταινία σημείωσε μεγάλη κριτική και εμπορική επιτυχία, καθιστώντας την την όγδοη ταινία με τις υψηλότερες εισπράξεις του 1982. Τα χρόνια μετά την κυκλοφορία της, η ταινία έχει αναγνωριστεί ως κλασική τρόμου. Ήταν υποψήφια για τρία βραβεία Όσκαρ, ονομάστηκε από την Ένωση Κριτικών Κινηματογράφου του Σικάγο ως η 20ή πιο τρομακτική ταινία όλων των εποχών, και μια σκηνή έγινε μέρος της μίνι σειράς ντοκιμαντέρ της Bravo, το *100 Scariest Movie Moments*. Η ταινία εμφανίστηκε επίσης στο Νο. 84 στη λίστα 100 Years...100 Thrills από το Αμερικανικού Ινστιτούτου Κινηματογράφου. Την ταινία ακολούθησαν οι ταινίες *Το πνεύμα του δαίμονα* (1986), *Η εκδίκηση των δαιμόνων* (1988) και ένα ριμέικ του 2015, αλλά καμία δεν είχε την κριτική επιτυχία του πρωτότυπου.

## Παραπομπές


## Εξωτερικοί σύνδεσμοι

* 
* 
* 

Κατηγορία:Αμερικανικές ταινίες της δεκαετίας 1980
Κατηγορία:Ταινίες παραγωγής United Artists
Κατηγορία:Ταινίες παραγωγής Metro-Goldwyn-Mayer
Κατηγορία:Ταινίες γυρισμένες στην Καλιφόρνια
Κατηγορία:Ταινίες σε παραγωγή Στίβεν Σπίλμπεργκ
Κατηγορία:Ταινίες με μουσική σύνθεση Τζέρι Γκόλντσμιθ
Κατηγορία:Ταινίες παραγωγής Amblin Entertainment
Κατηγορία:Αμερικανικές υπερφυσικές θρίλερ ταινίες
Κατηγορία:Αμερικανικές υπερφυσικές ταινίες τρόμου
Κατηγορία:Ταινίες του 1982
Καλάμι Χανίων

Το **Καλάμι** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Το Καλάμι βρίσκεται στο βόρειο τμήμα του νησιού, δίπλα στα βόρεια παράλιά του και τον Όρμο της Σούδας, σε υψόμετρο 37 μέτρα.  Απέχει περίπου 16 χιλιόμετρα Α.-ΝΑ. από τα Χανιά και 7 χιλιόμετρα Ν.-ΝΑ. από την Σούδα.

Αναφέρεται επίσημα, το 1925 να ορίζεται έδρα της ομώνυμης νεοϊδρυθείσας κοινότητας μέχρι το 1989. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τα Άπτερα αποτελούν την κοινότητα Απτέρων, που ανήκει στη Δημοτική Ενότητα Σούδας του Δήμου Χανίων και σύμφωνα με την απογραφή 2021 απογράφησαν 53 κάτοικοι. 

## Σημείωση
Στην Περιφερειακή Ενότητα Χανίων αλλά στο Δήμο	Πλατανιά είναι ο συνώνυμος οικισμός Καλάμι.

## Παραπομπές


Καλάμι
Καλάμι
Καλάμι Δελιανών Χανίων

Το **Καλάμι** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Το Καλάμι βρίσκεται προς το βόρειο τμήμα του νησιού, βορειοδυτικά των Λευκών Ορέων, σε υψόμετρο 325 μέτρα. Απέχει περίπου 40 χιλιόμετρα Δ.-ΝΔ. από τα Χανιά, 24 χιλιόμετρα ΝΔ. από το Γεράνι (έδρα του δήμου) και 2 χιλιόμετρα Ν.-ΝΑ. από τα Δελιανά.

Αναφέρεται επίσημα, το 1925 να προσαρτάται στην τότε κοινότητα Πανεθύμου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τα Δελιανά, την Γρα Κερά, την Καμάρα και τον Πύργο αποτελούν την κοινότητα Δελιανών, που ανήκει στη Δημοτική Ενότητα Κολυμβαρίου του Δήμου Πλατανιά και σύμφωνα με την απογραφή 2021 απογράφησαν 7 κάτοικοι ενώ με αυτήν του 2011 ήταν 5. 

## Σημείωση
Στην Περιφερειακή Ενότητα Χανίων αλλά στο Δήμο Χανίων είναι ο συνώνυμος οικισμός Καλάμι.

## Παραπομπές


Καλάμι
Καλάμι
Υποβοηθούμενος θάνατος

Ο όρος **υποβοηθούμενος θάνατος** είναι ένας γενικός όρος για τη βοήθεια στο να πεθάνει κάποιος, που μπορεί να αναφέρεται σε οποιαδήποτε από τις ακόλουθες διαδικασίες:

* Ευθανασία, παρέμβαση που προκαλεί ή επιταχύνει τον θάνατο ενός ασθενούς με τελικό στάδιο νόσου, με σκοπό την αποφυγή πόνου και ταλαιπωρίας.

* Υποβοηθούμενη αυτοκτονία, παροχή βοήθειας ή υποστήριξης σε ένα άτομο ώστε να τερματίσει τη ζωή του.

* Τελική καταστολή, χορήγηση φαρμάκων με ηρεμιστική ή κατασταλτική δράση σε ένα άτομο που βρίσκεται στα πρόθυρα του θανάτου, ενδεχομένως επιταχύνοντας τον θάνατο του ασθενούς.

## Δείτε επίσης
* Δικαίωμα στο θάνατο
* Αξιοπρεπής θάνατος

Κατηγορία:Θάνατος
Βίκτορ Χάρμπορ (Νότια Αυστραλία)

Το **Βίκτορ Χάρμπορ** () είναι πόλη
στην αυστραλιανή πολιτεία της Νότιας Αυστραλίας που βρίσκεται εντός της πόλης Βίκτορ Χάρμπορ στη νότια ακτή της χερσονήσου Φλεριέ, περίπου 82 χιλιομέτρα νότια της πρωτεύουσας της πολιτείας, Αδελαΐδας. Η πόλη είναι το μεγαλύτερο πληθυσμιακό κέντρο της χερσονήσου, με οικονομία που βασίζεται στη γεωργία, την αλιεία και τον τουρισμό. Είναι ένας δημοφιλής τουριστικός προορισμός, με τον πληθυσμό της περιοχής να αυξάνεται σημαντικά κατά τη διάρκεια των καλοκαιρινών διακοπών, συνήθως από τους ντόπιους της Αδελαΐδας που θέλουν να ξεφύγουν από τη καλοκαιρινή ζέστη.

Η ακτή εκτείνεται σε μήκος περίπου 50 χ.λμ από δυτικά του λιμανιού Βίκτορ κατά μήκος της Γκούλβα αναφέρεται συχνά ως Νότια Ακτή, ειδικά μεταξύ των σέρφερ, καθώς πολλές από τις παραλίες σε αυτό το τμήμα είναι δημοφιλή σημεία για σέρφινγκ.

Κατά την απογραφή που πραγματοποιήθηκε τον Αύγουστο του 2021, ο μόνιμος πληθυσμός ήταν 4.520, εκ των οποίων το 53% ήταν γυναίκες.  Κατά την περίοδο των καλοκαιρινών διακοπών ο πληθυσμός σχεδόν τριπλασιάζεται. Ο αστικός πληθυσμός για την δομημένη παράκτια περιοχή που εκτείνεται από το Βίκτορ Χάρμπορ έως το Πορτ Έλιοτ και το κοντινό Γκούλβα ήταν 28.363.

## Παραπομπές


Κατηγορία:Πόλεις της Αυστραλίας
Αξιοπρεπής θάνατος

Ο **αξιοπρεπής θάνατος** ή **το να πεθάνει κανείς με αξιοπρέπεια** είναι μια ευρεία και συχνά αμφιλεγόμενη ηθική έννοια που αναφέρεται στη διαδικασία του τέλους της ζωής με αποφυγή του πόνου και διατήρηση του ελέγχου και της αυτονομίας του ατόμου. Γενικά θεωρείται ως προέκταση της έννοιας της αξιοπρεπούς ζωής, σύμφωνα με την οποία τα άτομα διατηρούν την αξιοπρέπειά τους και την ελευθερία τους έως τη λήξη της ύπαρξής τους.

Αν και ένας αξιοπρεπής θάνατος μπορεί να είναι φυσικός και χωρίς καμία μορφή βοήθειας, το συγκεκριμένο έννοια συνδέεται συχνά με το δικαίωμα στο θάνατο, καθώς και με την υποστήριξη της νομιμοποίησης πρακτικών όπως η ευθανασία, η υποβοηθούμενη αυτοκτονία, η τελική καταστολή ή η άρνηση ιατρικής φροντίδας. Σύμφωνα με τους υποστηρικτές αυτών των πρακτικών, η δυνατότητα εφαρμογής τους είναι εκείνη που θα μπορούσε να διασφαλίσει έναν αξιοπρεπή θάνατο, επιτρέποντας την ελεύθερη λήψη αποφάσεων μέχρι την τελευταία στιγμή και αποφεύγοντας μια περιττή αγωνία.

## Δείτε επίσης
* Θάνατος
* Υποβοηθούμενος θάνατος

## Παραπομπές


Κατηγορία:Θάνατος
Κατηγορία:Βιοηθική
Δικαίωμα στο θάνατο

Το **δικαίωμα στο θάνατο** είναι μια ηθική και νομική έννοια που υποστηρίζει την ελευθερία ενός ανθρώπου να τερματίσει τη ζωή του ή να υποβληθεί σε εθελούσια ευθανασία. Συνήθως αναφέρεται στην κατοχή αυτού του δικαιώματος από άτομα με τελικού σταδίου νόσο ή χωρίς την επιθυμία να συνεχίσουν να ζουν, στα οποία μπορεί να επιτραπεί να τερματίσουν τη ζωή τους, να αρνηθούν μια θεραπεία που παρατείνει τη ζωή τους ή να κάνουν χρήση υποβοηθούμενου αυτοκτονίας ή ευθανασίας. Το ζήτημα του ποιος θα έπρεπε να μπορεί να ασκήσει αυτό το δικαίωμα είναι συνήθως κεντρικό στη συζήτηση.

## Δείτε επίσης
* Δικαίωμα στη ζωή
* Αξιοπρεπής θάνατος
* Υποβοηθούμενος θάνατος

## Παραπομπές


Κατηγορία:Θάνατος
Κατηγορία:Βιοηθική
Κατηγορία:Αυτονομία
Κατηγορία:Ανθρώπινα δικαιώματα
Χερσόνησος Φλεριέ

Η **χερσόνησος Φλεριέ** (), είναι χερσόνησος στην αυστραλιανή πολιτεία της Νότιας Αυστραλίας που βρίσκεται νότια της πρωτεύουσας της πολιτείας, Αδελαΐδας.

Η χερσόνησος πήρε το όνομά της από τον Γάλλο εξερευνητή και υδρογράφο Σαρλ Πιερ Κλαρέ ντε Φλεριέ, από τον Γάλλο εξερευνητή Νικολά Μποντέν, καθώς αυτός εξερευνούσε τη νότια ακτή της Αυστραλίας το 1802. Το όνομα τέθηκε σε επίσημη χρήση το 1911, αφότου ο ανιψιός του Φλεριέ, Κόμης Αλφόνς ντε Φλεριέ, επισκέφθηκε την Αδελαΐδα και συναντήθηκε με το Συμβούλιο της Βασιλικής Γεωγραφικής Εταιρείας της Νότιας Αυστραλίας, το οποίο στη συνέχεια συνέστησε στην κυβέρνηση της πολιτείας να δοθεί στην ανώνυμη χερσόνησο που καταλήγει στο Ακρωτήριο Τζέρβις το όνομα Χερσόνησος Φλεριέ «προς τιμήν κάποιου που είναι άξιος να μείνει στη μνήμη στα χρονικά της αυστραλιανής γεωγραφίας». Η κυβέρνηση ενέκρινε το όνομα αργότερα εκείνο το έτος.
μικρογραφία|Δορυφορικός χάρτης της χερσονήσου Φλεριέ.

Η ακτή της χερσονήσου εκτείνεται σε μήκος περίπου 140 χιλιομέτρα από την παραλία Σέλικς στα βόρεια έως το Μίντλετον στα νοτιοανατολικά.

## Χαρακτηριστικά
Οι πόλεις στη χερσόνησο περιλαμβάνουν το Βίκτορ Χάρμπορ, το Νόρμανβιλ, το Γιανκαλίγια και το Ράπιντ Μπέι. Οι περιοχές περιλαμβάνουν την Κοιλάδα Ίνμαν και την Κοιλάδα Χίντμαρς. Ένα φέρι μποτ ταξιδεύει μεταξύ του Ακρωτηρίου Τζέρβις, στην άκρη της χερσονήσου, και του Νησιού Καγκουρό . 

## Παραπομπές


Κατηγορία:Χερσόνησοι
Κατηγορία:Γεωγραφία της Αυστραλίας
Μελισσουργείο Χανίων

Το **Μελισσουργείο** ή **Μελισσουργιό** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Το Μελισσουργείο βρίσκεται στο βορειοδυτικό τμήμα του νησιού, στην αρχή της Χερσονήσου Ροδωπού (ή Σπάθας), σε υψόμετρο 140 μέτρα. Απέχει περίπου 15 χιλιόμετρα δυτικά από το Γεράνι (έδρα του δήμου) και 30 χιλιόμετρα δυτικά από τα Χανιά ενώ στη δυτική άκρη του περνάει ο Β.Ο.Α.Κ. που το διαχωρίζει από την Καλυδονία.  

Αναφέρεται επίσημα, ως ξεχωριστός οικισμός το 1925 να προσαρτάται στην τότε κοινότητα Νοχιών. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με την Καλυδονία, το Κουμούλι, το Βένι και την Καμάρα αποτελούν την κοινότητα Καλυδονίας, που ανήκει στη Δημοτική Ενότητα Κολυμβαρίου του Δήμου Πλατανιά και σύμφωνα με την απογραφή 2021 απογράφησαν 75 κάτοικοι ενώ με αυτήν του 2011 ήταν 72. 

## Παραπομπές


Μελισσουργείο
Μελισσουργείο
Δελιανά Χανίων

Τα **Δελιανά** είναι μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία - αξιοθέατα
Τα Δελιανά βρίσκονται στο βορειοδυτικό τμήμα του νησιού, βορειοδυτικά των Λευκών Ορέων, σε υψόμετρο 240 μέτρα.  Απέχουν περίπου 38 χιλιόμετρα Δ.-ΝΔ. από τα Χανιά, 25 χιλιόμετρα ΝΔ. από το Γεράνι (έδρα του δήμου) και 16 χιλιόμετρα ΝΔ. από την Κίσσαμο. Θρησκευτικό αξιοθέατο του χωριού είναι ο Ι.Ν. του Αγίου Ιωάννη του Πρόδρομου στη συνοικία Πρόδρομος. Στη νότια άκρη του καταλήγει το φαράγγι  Δελιανών-Μεσαυλίων μήκους περίπου πέντε χιλιομέτρων, γεμάτο από πλατάνια, χαρουπιές, καστανιές κι άλλα δέντρα χαμηλής βλάστησης ενώ τους χειμερινούς μήνες το διασχίζει ποτάμι. 

Το χωριό αναφέρεται επίσημα, το 1925 να προσαρτώνται στην τότε κοινότητα Πανεθύμου και το 1926 ορίζονται έδρα της ομώνυμης νεοϊδρυθείσας κοινότητας. Το 1961 προσαρτήθηκε ο καταργούμενος οικισμός Λουραδιανά. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με την Γρα Κερά, το Καλάμι, την Καμάρα και τον Πύργο αποτελούν την κοινότητα Δελιανών, που ανήκει στη Δημοτική Ενότητα Κολυμβαρίου του Δήμου Πλατανιά και σύμφωνα με την απογραφή 2021 απογράφησαν 62 κάτοικοι ενώ με αυτήν του 2011 ήταν 58.

## Εξωτερικοί σύνδεσμοι

* Δελιανά Κισσάμου στον ιστότοπο https://ellinismos.gr/.
* Φαράγγι Δελιανών - Μεσαυλίων στον ιστότοπο https://pt.wikiloc.com/.
* Ναός Αγίου Ιωάννη Προδρόμου στα Δελιανά από τον ιστότοπο https://www.cretanbeaches.com/el/.
* Το πανέμορφο φαράγγι Δελιανών-Μεσαυλίων στην Κίσσαμο Χανίων στον ιστότοπο https://www.e-storieskritis.gr/.

## Παραπομπές


Δελιανά
Δελιανά
Chicago Tribune

Η ***Chicago Tribune*** είναι αμερικανική ημερήσια εφημερίδα με έδρα το Σικάγο του Ιλινόι στις Ηνωμένες Πολιτείες. Ιδρύθηκε το 1847 και παλαιότερα αυτοαποκαλούνταν η «Μεγαλύτερη εφημερίδα του κόσμου», ένα σλόγκαν από το οποίο λάμβαναν τις κλήσεις τους το κάποτε ενσωματωμένο ραδιόφωνο WGN και η τηλεόραση WGN. Είναι η πιο πολυδιαβασμένη ημερήσια εφημερίδα στην μητροπολιτική περιοχή του Σικάγο και στην περιοχή των Μεγάλων Λιμνών, και η έκτη μεγαλύτερη εφημερίδα σε κυκλοφορία στις Ηνωμένες Πολιτείες.

Τη δεκαετία του 1850, υπό τον Τζόζεφ Μέντιλ, η *Chicago Tribune* συνδέθηκε στενά με τον πολιτικό του Ιλινόι, Αβραάμ Λίνκολν, και την τότε νέα προοδευτική πτέρυγα του Ρεπουμπλικανικού Κόμματος. Τον 20ό αιώνα, υπό τον εγγονό του Μέντιλ, Ρόμπερτ Ρ. Μακόρμικ, η φήμη της ήταν αυτή μιας εφημερίδας-σταυροφορίας με μια προοπτική που προωθούσε τον αμερικανικό συντηρητισμό και αντιτίθετο στο New Deal. Τα ρεπορτάζ και τα σχόλιά της έφτασαν στις αγορές εκτός Σικάγο μέσω οικογενειακών και εταιρικών σχέσεων στις *New York Daily News* και *Washington Times-Herald*. Κατά τη διάρκεια του μεγαλύτερου μέρους του 20ού αιώνα και στις αρχές του 21ου, απασχολούσε ένα δίκτυο γραφείων ειδήσεων στο εξωτερικό και ξένων ανταποκριτών. Τη δεκαετία του 1960, η μητρική εταιρεία της, η Tribune Company, άρχισε να επεκτείνεται σε νέες αγορές αγοράζοντας επιπλέον ημερήσιες εφημερίδες. Το 2008, για πρώτη φορά στην ιστορία της, η ομάδα σύνταξης της υποστήριξε έναν Δημοκρατικό, τον Μπαράκ Ομπάμα, έναν γερουσιαστή των ΗΠΑ από το Ιλινόι, για την προεδρία των ΗΠΑ.

Αρχικά εκδιδόταν αποκλειστικά ως εφημερίδα ευρείας κυκλοφορίας, η *Tribune* ανακοίνωσε στις 13 Ιανουαρίου 2009 ότι θα συνέχιζε να εκδίδεται ως εφημερίδα ευρείας κυκλοφορίας για κατ' οίκον παράδοση, αλλά θα εκδιδόταν σε μορφή ταμπλόιντ για τα περίπτερα, τα ειδησεογραφικά πρακτορεία και τις πωλήσεις σε σταθμούς προαστιακών. Η αλλαγή, ωστόσο, αποδείχθηκε μη δημοφιλής στους αναγνώστες. Τον Αύγουστο του 2011, η *Tribune* διέκοψε την έκδοση ταμπλόιντ, επιστρέφοντας στην καθιερωμένη μορφή εφημερίδας ευρείας κυκλοφορίας μέσω όλων των καναλιών διανομής.

Η *Tribune* ανήκε στην μητρική εταιρεία Tribune Publishing. Τον Μάιο του 2021, η Tribune Publishing εξαγοράστηκε από την Alden Global Capital, η οποία διαχειρίζεται τα μέσα ενημέρωσης μέσω της Digital First Media. Έκτοτε, η κάλυψη της εφημερίδας έχει εξελιχθεί μακριά από εθνικά και διεθνή νέα και έχει στραφεί προς την κάλυψη ειδήσεων από το Ιλινόι και ιδιαίτερα την περιοχή του Σικάγο.

Η *εφημερίδα Tribune* διευθέτησε μια αγωγή για παράνομες χρεώσεις σε καταναλωτές το 2013 και μηνύθηκε ξανά για παραπλανητικές πρακτικές χρέωσης το 2023.

## Παραπομπές


Κατηγορία:Εφημερίδες με τόπο έκδοσης τις Ηνωμένες Πολιτείες
Κατηγορία:Εφημερίδες στην αγγλική γλώσσα
Δημήτριος Αρνέλλος

Ο **Δημήτριος Αρνέλλος** (Πύργος Ηλείας, 1865 – Αθήνα, 1933) ήταν Έλληνας δημοσιογράφος που δραστηριοποιήθηκε στα τέλη του 19ου και αρχές 20ού αιώνα.

## Βιογραφία
Ο Δημήτριος Αρνέλλος γεννήθηκε το 1865 στον Πύργο της Ηλείας και πέθανε το 1933 στην Αθήνα.   Στην καταχώριση του Πανδέκτη αναφέρεται ότι ο τίτλος του είναι «δημοσιογράφος», με την πηγή “Παγκόσμιο Βιογραφικό Λεξικό (τ. 2, σ. 33)”. 
Από τις ψηφιοποιημένες πηγές προκύπτει ότι ο Αρνέλλος ήταν ενεργός στο έντυπο «Νέον Φως». Ένα φύλλο της εφημερίδας **Νέον Φως, Αρ. 7, 15 Νοεμβρίου 1898** που βρέθηκε περιέχει κείμενα στα οποία αναφέρεται το όνομα «Αρνέλλος».   Παρόμοιοτερα, το PDF με τίτλο *Το «Νέον Φως», οι αναρχικοί του Πύργου Ηλείας και το σταφιδικό* αναλύει τη δράση του τύπου της περιοχής και αναφέρει πιθανές συνεργασίες και μεταφράσεις που σχετίζονται με τον Αρνέλλο. 

Σε αυτές τις πηγές (ακαδημαϊκά / ιστορικά κείμενα) αναφέρεται ότι η εφημερίδα «Νέον Φως» φιλοξενούσε άρθρα και μεταφράσεις αναρχικών συγγραφέων (π.χ. Κροπότκιν) και ότι η ομάδα «Αρμαγεδώνας» είχε σχέση με τον κύκλο αναρχικών της Πελοποννήσου.  

Επιπλέον, σε μελέτη με τίτλο *“Ο ήλιος της αναρχίας”* αναφέρεται ότι στο φύλλο **Νέον Φως, 18 Οκτωβρίου 1898, Φύλλο 3, σελίδα 4** υπάρχει άρθρο που αφορά τις εργατικές τάξεις και τη βασιλεία, και γίνεται χρήση ιδεών σχετικών με τον τύπο της εποχής. 

Δεν κατέστη δυνατός ο εντοπισμός έως τώρα πρωτοτύπων φύλλων της «Αρμαγεδώνας» με σαφή αναφορά του ονόματός του ως εκδότη, ούτε καταστατικών της Ένωσης Συντακτών με πλήρη στοιχεία για τούς ρόλους που ενδέχεται να κατείχε.

Απεβίωσε το 1933 από φυσικά αίτια.

## Συνεισφορές & θέσεις

* Αρθρογραφία και συμμετοχή στο «Νέον Φως».
* Δραστηριοποίηση σε ριζοσπαστικούς / αναρχικούς κύκλους της Ηλείας / Πελοποννήσου (σύμφωνα με ιστορικά κείμενα).
* Πιθανές μεταφράσεις κειμένων αναρχικών συγγραφέων (όπως Μπακούνιν, Κροπότκιν) — αναφέρεται σε ιστορικές αναλύσεις.
* Ενδεχομένως συμμετοχή σε συνδικαλιστικές δράσεις ως δημοσιογράφος — αλλά δεν βρέθηκε έως τώρα σαφής τεκμηρίωση.

## Πηγές


* Πανδέκτης: «Αρνέλλος Δημήτριος». ΕΚΤ / Pandektis. 
* “37335432-Neon-Fos-No-7-15-Nov-1898.pdf”, Manifesto-library. 
* *Το «Νέον Φως», οι αναρχικοί του Πύργου Ηλείας και το σταφιδικό*, Manifesto-library. 
* *Η σοσιαλιστική σκέψη στην Ελλάδα* (PDF) — αναφορές στο Νέον Φως και κοινωνικό / πολιτισμικό πλαίσιο. 
* *Ο ήλιος της αναρχίας* (PDF) — αναφορά στο Νέον Φως, 18 Οκτωβρίου 1898. 

Κατηγορία:Έλληνες δημοσιογράφοι του 19ου αιώνα
Αμιτάμπα

Ο **Αμιτάμπα** (*Amitābha*, «Απεριόριστο Φως»), επίσης γνωστός ως Αμιτουόφο (*Amituofo*) στα Κινέζικα, Αμίντα (*Amida*) στα Ιαπωνικά, Αμιτά-μπουλ (*Amita-bul*) στα Κορεατικά και Οπακμέ (*Öpakmé*) στα Θιβετιανά, είναι ένας από τους κύριους Βούδες του Μαχαγιάνα Βουδισμού και η πιο ευρέως σεβαστή βουδιστική μορφή στον Ανατολικοασιατικό Βουδισμό. Ο Αμιτάμπα είναι επίσης γνωστός με το όνομα Αμιτάγιους (*Amitāyus*, «Απεριόριστη Ζωή»).

Ο Αμιτάμπα είναι η κύρια μορφή σε δύο επιδραστικές Ινδικές Βουδιστικές Γραφές Μαχαγιάνα: τη *Σούτρα της Άμετρης Ζωής* και τη *Σούτρα του Αμιτάμπα*. Σύμφωνα με τη *Σούτρα της Άμετρης Ζωής*, ο Αμιτάμπα ίδρυσε μια αγνή γη τέλειας ειρήνης και ευτυχίας, που ονομάζεται Σουχαβάτι (*Sukhāvatī*, «Ευτυχισμένος»), όπου τα όντα που τον θυμούνται με πίστη μπορούν να ξαναγεννηθούν και στη συνέχεια να επιτύχουν γρήγορα φώτιση. Η αγνή γη είναι το αποτέλεσμα ενός συνόλου όρκων που έδωσε ο Αμιτάμπα πριν από πολύ καιρό. Καθώς το όνομά του σημαίνει Άπειρο Φως, το φως του Αμιτάμπα λέγεται ότι ακτινοβολεί σε όλο το σύμπαν και λάμπει σε όλα τα όντα. Εξαιτίας αυτού, ο Αμιτάμπα απεικονίζεται συχνά να ακτινοβολεί φως, ένα σύμβολο της σοφίας του. Σύμφωνα με το όνομα Αμιτάγιους, αυτός ο Βούδας συνδέεται επίσης με την άπειρη ζωή, καθώς η διάρκεια ζωής του λέγεται ότι είναι αμέτρητη. Η άμετρη ζωή του Αμιτάμπα θεωρείται ότι σχετίζεται με την άπειρη συμπόνια του.

Ο Αμιτάμπα είναι ο κατεξοχήν σωτήρας των βουδιστών, όπως ο Χριστός για τους χριστιανούς. Όπως διδάσκει η αμιταμπαϊκή θρησκεία, η απεύθυνση μιας σκέψης στον Αμιτάμπα ή μια έστω απλή μνεία του ονόματος του Αμιτάμπα τη στιγμή του θανάτου μπορεί να σώσει τον άνθρωπο.

## Σημειώσεις


## Παραπομπές


## Εξωτερικοί σύνδεσμοι

Κατηγορία:Βουδισμός
Κουρτερόν

Το **Κουρτερόν** (, ) είναι γαλλική κοινότητα στο νομό της Ωμπ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωμπ
Ντένι Αβντίγια

Ο **Ντένι Αβντίγια** (3 Ιανουαρίου 2001) είναι Ισραηλινός επαγγελματίας καλαθοσφαιριστής, που αγωνίζεται στο NBA στους Πόρτλαντ Τρέιλ Μπλέιζερς και στην Εθνική Ισραήλ.

Γεννήθηκε στην Μπέιτ Ζέρα του Ισραήλ και είναι γιος του Σέρβου-Γκοράνου πρώην καλαθοσφαιριστή, Ζούφερ Αβντίγια. Κατέχει την ισραηλινή και τη σερβική υπηκοότητα.

Ξεκίνησε να παίζει μπάσκετ στην τέταρτη δημοτικού για την ομάδα της πόλης του, Μπνέι Χερζλίγια Μπάσκετ, και στη συνέχεια το 2013 για την Μακάμπι Τελ Αβίβ. Έκανε το ντεμπούτο του για την ομάδα των ανδρών το 2017, σε ηλικία 16 ετών, και έγινε ο νεότερος παίκτης στην ιστορία του συλλόγου. Δύο χρόνια αργότερα, έγινε ο νεότερος παίκτης που κέρδισε ποτέ το βραβείο του πολυτιμότερου παίκτη της Ισραηλινής Πρέμιερ Λιγκ και οδήγησε την ομάδα του στην κατάκτηση του πρωταθλήματος. Το 2020, δηλώθηκε στα ντραφτ του NBA και επιλέχθηκε από τους Ουάσινγκτον Ουίζαρντς ως ένατη επιλογή. Από το 2024 αγωνίζεται στους Πόρτλαντ Τρέιλ Μπλέιζερς.

Είναι, επίσης, μέλος της εθνικής ομάδας του Ισραήλ. Έχει κερδίσει δύο χρυσά μετάλλια σε επίπεδο νέων, συμπεριλαμβανομένου του Ευρωπαϊκού Πρωταθλήματος FIBA ​​U20 του 2019, όπου ανακηρύχθηκε πολυτιμότερος παίκτης του τουρνουά. Με την ομάδα των ανδρών συμμετείχε στο Ευρωμπάσκετ 2025, όπου επελέγη στη δεύτερη καλύτερη πεντάδα του τουρνουά.

## Παραπομπές


Κατηγορία:Ισραηλινοί καλαθοσφαιριστές
Κατηγορία:Πάουερ φόργουορντ
Κατηγορία:Εβραίοι αθλητές
Κατηγορία:Πρόσωπα σερβικής καταγωγής
Κατηγορία:Γκοράνοι
Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές Πόρτλαντ Τρέιλ Μπλέιζερς
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Σέρβοι καλαθοσφαιριστές στο NBA
Κατηγορία:Καλαθοσφαιριστές Εθνικής Ισραήλ
Κατηγορία:Καλαθοσφαιριστές Ευρωμπάσκετ 2025
Εμμανουήλ Τιμόνης

Ο  **Εμμανουήλ Τιμόνης**, (1669-1718/1720) ήταν Έλληνας γιατρός από την Χίο, που έζησε στα χρόνια της Οθωμανικής Αυτοκρατορίας. Ο πατέρας του ήταν Δραγουμάνος στην αυλή του Σουλτάνου. Σπούδασε ιατρική και φιλοσοφία στο Πανεπιστήμιο της Οξφόρδης και το Πανεπιστήμιο της Πάδουας. Μετά τις σπουδές του έγινε γιατρός στην αυλή του Σουλτάνου στην Κωνσταντινούπολη.

Ο Τιμόνης και ο Ιάκωβος Πυλαρινός ήταν υπεύθυνοι για την εισαγωγή της ιδέας του ευλογιασμού στο Ηνωμένο Βασίλειο όταν έγραψαν ανεξάρτητα επιστολές σχετικά με το θέμα στην Βασιλική Εταιρεία.

## Βλέπε επίσης

* Ιάκωβος Πυλαρινός
* Ευλογιασμός

## Παραπομπές


Κατηγορία:Οθωμανοί ιατροί
Καλλιθέα Πλατανιά Χανίων

Η **Καλλιθέα** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Η Καλλιθέα βρίσκεται στο βορειοδυτικό τμήμα του νησιού, κοντά στα βόρεια παράλιά του και σε υψόμετρο 165 μέτρα. Απέχει περίπου 11 χιλιόμετρα Δ.-ΝΔ. από το Γεράνι (έδρα του δήμου) και 25 χιλιόμετρα Δ. από τα Χανιά. Είναι κτισμένη στην κορυφή του λόφου, δυτικά του Ταυρωνίτη ποταμού, νοτιοδυτικά από το Πολεμάρχι και βορειοανατολικά της Χρυσαυγής. 

Το χωριό έχει δύο συνοικισμούς: την Κάτω και την Άνω Καλλιθέα με τον ενοριακό ναό Άγιο Χαράλαμπο αναμεσά τους. Στην Κάτω Καλλιθέα και την πλατεία της υπάρχει η "Πηγάδα" κατασκευής πριν το 1900 και απ' όπου προμηθευόταν νερό όλο το χωριό τα παλιά χρόνια. Βορειοανατολικά είναι το ιστορικό ύψωμα "Λιμνί" με το πευκοδάσος και θέα από τον Ταυρωνίτη μέχρι το αεροδρόμιο του Μάλεμε και τη θάλασσα.

Αναφέρεται επίσημα, το 1925 να προσαρτάται με την ονομασία *Παθιακιανά* στην τότε κοινότητα Βουβών, μέχρι το 1957 οπότε μετονομάστηκε σε Καλλιθέα. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με την Χρυσαυγή  και την Νερατζιά αποτελούν την κοινότητα Χρυσαυγής, που ανήκει στη Δημοτική Ενότητα Βουκολιών του Δήμου Πλατανιά και σύμφωνα με την απογραφή 2021 απογράφησαν 71 κάτοικοι ενώ με αυτήν του 2011 ήταν 83. 

## Σημείωση
Στην Περιφερειακή Ενότητα Χανίων και τον Δήμο Χανίων υπήρχε ο συνώνυμος οικισμός Καλλιθέα ο οποίος καταργήθηκε και προσαρτήθηκε στο Βαμβακόπουλο ενώ στον Δήμο Καντάνου-Σελίνου είναι ο συνώνυμος οικισμός Καλλιθέα.

## Παραπομπές


Καλλιθέα
Καλλιθέα
Ριφέν Ζαφισαμπό

Ο **Ρουφέν Ζαφισαμπό** (*Ruphin Fortunat Zafisambo*) είναι στρατηγός από τη Μαδαγασκάρη, ο οποίος χρημάτισε πρωθυπουργός της Μαδαγασκάρης στις 6 Οκτωβρίου 2025 έως τις 20 Οκτωβρίου 2025. Είναι ο πρωθυπουργός με την πιο βραχύβια θητεία στην πολιτική ιστορία της χώρας.

## Βιογραφία
Από την νοτιοανατολική παραλιακή πόλη της Φαραφαγκάνα, έχει καταγωγή Αντεφάσι. Ο Ρουφίν Φορτουνά Ντιμπισόα Ζαφισαμπό είναι στρατιωτικός καριέρας στον Στρατό της Μαδαγασκάρης. Ξεκίνησε τις σπουδές του στην Στρατιωτική Ακαδημία Αντσιράμπε το 1991. Συνέχισε την εκπαίδευσή του με προχωρημένες στρατιωτικές σπουδές στη Γαλλία.

Στη συνέχεια ολοκλήρωσε την ακαδημαϊκή του εκπαίδευση στην Αλγερία, στο Μονπελιέ της Γαλλίας και στη Μαδαγασκάρη.

Κατείχε τη θέση του Αναπληρωτή Γενικού Γραμματέα της Κυβέρνησης προτού διοριστεί, το 2020, ως Αρχηγός Στρατιωτικού Επιτελείου του πρωθυπουργού Κριστιάν Εντσαΐ εντός του Γραφείου του Πρωθυπουργού.

Στις 6 Οκτωβρίου 2025 διορίστηκε πρωθυπουργός από τον Πρόεδρο της Δημοκρατίας, διαδεχόμενος τον Κριστιάν Εντσαΐ, ο οποίος απολύθηκε από τα καθήκοντά του μία εβδομάδα νωρίτερα λόγω μαζικών διαδηλώσεων. Ο διορισμός του ήρθε ως έκπληξη, καθώς το όνομά του δεν βρισκόταν στις λίστες των αναμενόμενων υποψηφίων που κυκλοφορούσαν προηγουμένως. Σχημάτισε την κυβέρνηση Ζαφισαμπό.

## Παραπομπές

Κατηγορία:Πρωθυπουργοί της Μαδαγασκάρης
Σαναβάρης Β΄ της Ινδίας

Ο **Σαναβάρης Β΄***, Sanabares II* (160-175 μ.Χ.) ήταν Ινδο-Πάρθος ηγεμόνας τού Σακαστάν. Ο Σαναβάρης Β΄ κυβέρνησε το νεοσύστατο βασίλειο τού Σακαστάν, μετά τη διαίρεση των υπολειμμάτων του Ινδο-Παρθικού βασιλείου στα βασίλεια τού Σακαστάν και τού Τουράν. Το βασίλειο τού Σακαστάν καλύπτει την περίοδο από το 160 έως το 230 μ.Χ.  Το βασίλειο τού Τουράν κυβερνήθηκε από έναν άλλο βασιλιά ονόματι Παχάρης Α΄ (160-230 μ.Χ.). 

Ο Σαναβάρης Α΄ διαδέχθηκε στο Σακαστάν τον τελευταίο από τούς σημαντικότερους Ινδο-Πάρθους βασιλείς, τον Σαναβάρη, το 160 μ.Χ. 

Τα βασίλεια τού Τουράν και τού Σακαστάν έληξαν, όταν υποτάχθηκαν στον Σασανίδη ηγεμόνα Αρδασίρ Α΄ περίπου το 230 μ.Χ. Αυτά τα γεγονότα καταγράφηκαν από τον Αλ-Ταμπαρί, περιγράφοντας την άφιξη απεσταλμένων στον Αρδασίρ στο Γκορ:

:«Στη συνέχεια [ο Αρδασίρ] βάδισε πίσω από το Σαβάντ στο Ιστάχρ, από εκεί ανατολικά στο Σαγκιστάν, μετά στο Γουργκάν, μετά στο Αμπρασάρ, το Μερβ, το Μπαλχ και το Χουαρίζμ στα πιο απομακρυσμένα όρια των επαρχιών τού Κοχρασάν, οπότε επέστρεψε στο Μερβ. Αφού σκότωσε πολλούς ανθρώπους και έστειλε τα κεφάλια τους στον ναό της Φωτιάς τού Αναχέδ, επέστρεψε από το Μερβ στο Παρς, και εγκαταστάθηκε στο Γκορ. Στη συνέχεια, απεσταλμένοι τού βασιλιά των Κουσάν, των βασιλέων τού Τουράν και τού Μοκράν ήρθαν σε αυτόν με δηλώσεις υποταγής τους». — Αλ-Ταμπαρί.

## Αναφορές

Κατηγορία:Ινδο-Πάρθοι βασιλείς
Κάσπερ, το φαντασματάκι (ταινία)

Το ***Κάσπερ, το φαντασματάκι*** (πρωτότυπος αγγλικός τίτλος: *Casper*)  είναι αμερικανική κωμωδία υπερφυσικής φαντασίας του 1995 βασισμένη στον ομώνυμο χαρακτήρα κινουμένων σχεδίων. Η ταινία σκηνοθετήθηκε από τον Μπραντ Σίλμπερλινγκ, στο σκηνοθετικό του ντεμπούτο μεγάλου μήκους, και το σενάριο της έγινε από την Σέρι Στόουνερ και την Ντιάνα Όλιβερ. Πρωταγωνιστούν οι Κριστίνα Ρίτσι, Μπιλ Πούλμαν, Κάθι Μοριάρτι και Έρικ Άιντλ, με τις φωνές των Τζο Νίποτε, Τζο Άλασκι, Μπραντ Γκάρετ, και την κινηματογραφική εισαγωγή τον Μαλάτσι Πίρσον στον ομώνυμο ρόλο. Η ταινία ακολουθεί τον ομώνυμο χαρακτήρα που στοιχειώνει ειρηνικά μια έπαυλη που ονομάζεται έπαυλη Γουίπσταφ στο Φρέντσιπ του Μέιν, συναντά και γίνεται φίλη με μια έφηβη κοπέλα ονόματι Κατ Χάρβεϊ (Ρίτσι), κόρη του Δρ. Τζέιμς Χάρβεϊ (Πούλμαν), ενός παραφυσικού θεραπευτή που προσλαμβάνεται για να μετακομίσει στο Γουίπσταφ προκειμένου να απαλλάξει την έπαυλη από τους φασματικούς κατοίκους της.

Η ταινία χρησιμοποιεί εκτενώς τις εικόνες που παράγονται από υπολογιστή για να δημιουργήσει τα φαντάσματα, και είναι η πρώτη ταινία με πλήρως CGI χαρακτήρα στο πρωταγωνιστικό ρόλο. Η ταινία επέλεξε μια πιο σκοτεινή ερμηνεία του Κάσπερ σε σύγκριση με τα προηγούμενα κόμικς, κινούμενα σχέδια και ταινίες μικρού μήκους, παρέχοντας στον χαρακτήρα μια τραγική ιστορία που αναφέρεται στον θάνατό του.

Η ταινία κυκλοφόρησε στους κινηματογράφους στις 26 Μαΐου 1995 από την Universal Pictures. Έλαβε ανάμεικτες κριτικές από τους κριτικούςκαι κέρδισε 289 εκατομμύρια δολάρια με προϋπολογισμό 55 εκατομμυρίων δολαρίων. Η ταινία δημιούργησε δύο έμμεσα prequel απευθείας σε βίντεο, το *Κάσπερ: Η περιπέτεια αρχίζει!* (1997) και το *Ο Κάσπερ συνάντα τι Γουέντι* (1998), τα οποία κυκλοφόρησαν από την 20th Century Fox Home Entertainment, καθώς και ένα spin-off κινουμένων σχεδίων, το *The Spooktacular New Adventures of Casper*.
## Παραπομπές


## Εξωτερικοί σύνδεσμοι

* 
* 
* 
* 
* 
Κατηγορία:Ταινίες παραγωγής Universal Pictures
Κατηγορία:Ταινίες βασισμένες σε Αμερικανικά κόμικς
Κατηγορία:Ταινίες γυρισμένες στο Μέιν
Κατηγορία:Ταινίες τοποθετημένες στα 1990s
Κατηγορία:Ταινίες με μουσική σύνθεση Τζέιμς Χόρνερ
Κατηγορία:Αμερικανικές ταινίες της δεκαετίας 1990
Κατηγορία:Αμερικανικές κωμικές ταινίες τρόμου
Κατηγορία:Ταινίες παραγωγής Amblin Entertainment
Κατηγορία:Αμερικανικές κωμικές ταινίες
Κατηγορία:Ταινίες του 1995
Σαναβάρης της Ινδίας

Ο **Σαναβάρης***, Sanabares,* ελληνικά: σε επιγραφή: ϹΑΝΑΒΑΡΟΥ *Σαναβάρου* (135-160 μ.Χ.)  ήταν Ινδο-Πάρθος βασιλιάς. Ήταν ο τελευταίος βασιλιάς των Ινδο-Πάρθων που κυβέρνησε τόσο στο Σακαστάν όσο και στη νότια Αραχωσία,  καθώς οι Κουσάν υπό τον Βήμα Καδφίση έκαναν διείσδυση στην ινδο-Παρθική επικράτεια.  Από το 160 μ.Χ., τα υπολείμματα τού Ινδο-Παρθικού βασιλείου διαιρέθηκαν μεταξύ του Τουράν, υπό τον Παχάρη Α΄, και του Σακαστάν υπό τον Σαναβάρη Β΄, μετά τη διαίρεση των υπολειμμάτων τού ινδο-Παρθικού βασιλείου στα βασίλεια τού Τουράν και τού Σακαστάν. Το βασίλειο τού Τουράν καλύπτει την περίοδο από το 160 έως το 230 μ.Χ. 

Στα νομίσματά του, ο Σαναβάρης εισήγαγε μία εφαρμοστή τιάρα σε παρθικό στιλ για τη μορφή του, ένα χαρακτηριστικό που αργότερα συνεχίστηκε από τον Παχάρη Α΄. Στο πίσω μέρος απεικονίζεται μία μορφή της Νίκης να βηματίζει.

Ένας Σαναβάρης Β΄ φαίνεται να κυβέρνησε στο Σακαστάν από το 160 έως το 230 μ.Χ. 

Το όνομα του Σαναβάρη αναφέρεται σε ισλαμική πηγή με τη μορφή «Σισαναμπρού» (سیسنابروه). 

## Αναφορές

## Πηγές
* Olbrycht, Marek Jan (2016). "Dynastic Connections in the Arsacid Empire and the Origins of the House of Sāsān". In Curtis, Vesta Sarkhosh; Pendleton, Elizabeth J.; Alram, Michael; Daryaee, Touraj (eds.). The Parthian and Early Sasanian Empires: Adaptation and Expansion. Oxbow Books. ISBN 9781785702082.
* Rezakhani, Khodadad (2017). "East Iran in Late Antiquity". ReOrienting the Sasanians: East Iran in Late Antiquity. Edinburgh University Press. pp. 1–256. ISBN 9781474400305. JSTOR 10.3366/j.ctt1g04zr8.

Κατηγορία:Ινδο-Πάρθοι βασιλείς
Μανολιόπουλο Χανίων

Το **Μανολιόπουλο** είναι οικισμός της Κρήτης στην Περιφερειακή Ενότητα Χανίων.

## Γενικά στοιχεία
Το Μανολιόπουλο βρίσκεται στο βορειοδυτικό τμήμα του νησιού, βορειοανατολικά του όρους Παλατιανή, σε υψόμετρο 120 μέτρα. Απέχει περίπου 6 χιλιόμετρα Ν.-ΝΔ. από το Γεράνι (έδρα του δήμου) και 23 χιλιόμετρα Δ.-ΝΔ. από τα Χανιά. Το χωριό είναι κτισμένο σε μικρή κοιλάδα κατάφυτη από ελιές (άνω των 400 ετών), πορτοκαλιές, υπεραιωνόβια πλατάνια και διαθέτει πολλές φυσιολατρικές διαδρομές. 

Αναφέρεται επίσημα, ως ξεχωριστός οικισμός το 1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τις Αποθήκες αποτελούν την κοινότητα Μανολιοπούλου, που ανήκει στη Δημοτική Ενότητα Πλατανιά του Δήμου Πλατανιά και σύμφωνα με την απογραφή 2021 απογράφησαν 128 κάτοικοι ενώ με αυτήν του 2011 ήταν 169. 

## Εξωτερικοί σύνδεσμοι

* Μανολιόπουλο - Πλατανιάς Χανιά 27 Ιουλίου 2019 στο youtube.
* Μανολιόπουλο, Χανιά στον ιστότοπο https://ellinismos.gr/.
* Πεζοπορικές διαδρομές στο Μανολιόπουλο από τον ιστότοπο https://el.wikiloc.com/.

## Παραπομπές


Μανολιόπουλο
Μανολιόπουλο
Ισπανικό πρωτάθλημα ποδοσφαίρου ανδρών 2003-04

Το **Ισπανικό πρωτάθλημα ποδοσφαίρου ανδρών 2003-04** ήταν η 73η σεζόν της Πριμέρα Ντιβισιόν. Ξεκίνησε στις 30 Αυγούστου 2003 και ολοκληρώθηκε στις 23 Μαΐου 2004. Η Βαλένθια στέφθηκε πρωταθλήτρια για έκτη φορά στην ιστορία της.

## Ομάδες
Στο πρωτάθλημα συμμετείχαν είκοσι ομάδες – οι δεκαεπτά καλύτερες ομάδες της προηγούμενης σεζόν και οι τρεις ομάδες που προβιβάστηκαν από τη Σεγούντα Ντιβισιόν. Οι ομάδες που προήχθησαν ήταν η Ρεάλ Μούρθια, η Ρεάλ Σαραγόσα και η Αλμπαθέτε, οι οποίες επέστρεψαν στην πρώτη κατηγορία μετά από απουσία δεκατεσσάρων, ενός και επτά ετών αντίστοιχα. Αντικατέστησαν τις Ρεκρεατίβο Ουέλβα, Ντεπορτίβο Αλαβές και Ράγιο Βαγιεκάνο μετά από ένα, πέντε και τέσσερα χρόνια αντίστοιχα στην πρώτη κατηγορία.

(*) Προβιβάστηκε από τη Σεγούντα Ντιβισιόν.

## Βαθμολογία

## Παραπομπές



Κατηγορία:Πριμέρα Ντιβιζιόν
Κατηγορία:Εγχώρια ποδοσφαιρικά πρωταθλήματα 2003-2004
Πετρές Βουκολίων Χανίων

Ο **Πετρές** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Ο Πετρές βρίσκεται στο βορειοδυτικό τμήμα του νησιού, σε υψόμετρο 155 μέτρα. Απέχει περίπου 12 χιλιόμετρα ΝΔ. από το Γεράνι (έδρα του δήμου) και 29 χιλιόμετρα Δ.-ΝΔ. από τα Χανιά ενώ δυτικά του περνάει ο Ταυρωνίτης ποταμός. Αναφέρεται επίσημα, ως ξεχωριστός οικισμός το 1940 να προσαρτάται στον τότε κοινότητα Νέου Χωρίου. Σύμφωνα με το πρόγραμμα «Καλλικράτης» και την τροποποίησή του  Κλεισθένης Ι, μαζί με το Νέο Χωριό, τον Καφούρο, τα Μουλαμεριανά και την Πηγή αποτελούν την κοινότητα Νέου Χωρίου Κυδωνίας, που ανήκει στη Δημοτική Ενότητα Βουκολιών του Δήμου Πλατανιά και σύμφωνα με την απογραφή 2021 απογράφησαν 7 κάτοικοι ενώ με αυτήν του 2011 ήταν 5. 

## Εξωτερικοί σύνδεσμοι
* Πέτρες Νέου Χωριού, Χανιά στον ιστότοπο ellinismos.gr.

## Σημείωση
Στην ίδια περιφερειακή ενότητα αλλά τον Δήμο Σφακίων είναι ο συνώνυμος οικισμός Πετρές.

## Παραπομπές


Πετρές
Πετρές